**ZMLUVA O DIELO NA ZHOTOVENIE STAVBY**

**„Zníženie energetickej náročnosti kultúrneho domu č. 2“**

uzatvorená podľa § 536 a nasl. Obchodného zákonníka (ďalej len "Zmluva")

1. **Zmluvné strany**

Objednávateľ: **Obec Veľký Kýr**

Sídlo: Nám. sv. Jána 1, Veľký Kýr 941 07

Štatutárny zástupca: Ing. Judita Valašková, starostka

Osoba oprávnená rokovať

vo veciach zmluvných: Ing. Judita Valašková, starostka

|  |  |
| --- | --- |
| e-mail: | starostka@velkykyr.sk |
| IČO: | 00 309 109 |
| DIČ: | 2020416310 |
| Bankové spojenie: | Prima banka Slovensko, a .s. |

Číslo účtu IBAN: SK72 5600 0000 0008 5553 2002

(ďalej len "Objednávateľ")

Zhotoviteľ:

Sídlo:

Štatutárny zástupca:

Osoby oprávnené rokovať

vo veciach zmluvných:

vo veciach technických:

IČO:

DIČ:

IČDPH:

Obchodný register:

Bankové spojenie:

Číslo účtu:

(ďalej len "Zhotoviteľ")

1. **Predmet zmluvy**
   1. Predmetom Zmluvy je záväzok Zhotoviteľa vykonať vo vlastnom mene a na vlastnú zodpovednosť stavebné práce a dodávku materiálov na stavbe **„Zníženie energetickej náročnosti kultúrneho domu Veľký Kýr č. 2 II.“** (ďalej len "Dielo") za podmienok dohodnutých v Zmluve a Dielo odovzdať Objednávateľovi.
   2. Zhotoviteľ vyhlasuje, že je oprávnený a odborne spôsobilý vykonať Dielo.
   3. Zhotoviteľ znáša nebezpečenstvo škody na Diele až do jeho odovzdania a prevzatia Objednávateľom.
   4. Zhotoviteľ vyhlasuje, že mu pred uzavretím Zmluvy bola odovzdaná od Objednávateľa projektová dokumentácia (ďalej len "Projektová dokumentácia") a právoplatné stavebné povolenie na zhotovenie Diela. Zhotoviteľ vyhlasuje, že sa pred uzavretím Zmluvy dôkladne oboznámil s Projektovou dokumentáciou a stavebným povolením. Projektová dokumentácia tvorí Prílohu č. 1 tejto Zmluvy.
   5. Zhotoviteľ sa zaväzuje zhotoviť Dielo podľa odovzdaných podkladov pre plnenie zmluvy, technických a právnych predpisov a slovenských technických noriem, prípadne ISO tak, aby slúžilo určenému účelu. Osoby a všetky veci povahy hmotnej ako i právne, ktoré sú nutné a potrebné k riadnemu splneniu záväzku Zhotoviteľa podľa tejto Zmluvy, je povinný zabezpečiť Zhotoviteľ na vlastné náklady a nebezpečenstvo, ak sa zmluvné strany nedohodnú inak.
   6. Pre odstránenie pochybností je Zhotoviteľ na základe tejto Zmluvy povinný zhotoviť dielo technicky a technologicky podľa odovzdanej projektovej dokumentácie a len v rozsahu, ktorý vyplýva tak z projektovej dokumentácie, ako aj z výkazu výmer/rozpočtu súčasne. Zhotoviteľ má nárok na zaplatenie výlučne skutočne realizovaných prác.
2. **Cena za Dielo**
   1. Cena za Dielo je stanovená podľa § 3 zákona č. 18/1996 Z. z. o cenách, v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách a považuje sa za pevnú, nemennú a maximálnu cenu

cena bez DPH ................................eur

20 % DPH ................................eur

cena vrátane DPH ................................eur

* 1. Cena za Dielo bola zaokrúhlená na dve desatinné miesta a je stanovená na základe oceneného výkazu výmer. Všade, kde sa v Zmluve spomína cena za Dielo, má sa tým na mysli cena Diela vrátane DPH.
  2. Cena za Dielo je cena maximálna a zahŕňa náklady na splnenie všetkých zmluvných záväzkov Zhotoviteľa vyplývajúcich zo Zmluvy ako aj náhradu akýchkoľvek nákladov alebo výdavkov Zhotoviteľa vynaložených na riadne vykonanie a odovzdanie Diela Objednávateľovi tak, aby bolo Dielo užívania schopné a spôsobilé na kolaudáciu, vrátane dopravných nákladov, skladného, nákladov na vypracovanie dokumentácie skutočnej realizácie Diela, prípravné stavebné práce, náklady na vybudovanie, prevádzku, údržbu a vypratanie staveniska a pod.
  3. Ceny a sadzby uvedené v ocenenom výkaze výmer zahŕňajú cenu prác popísaných v jednotlivých položkách v nadväznosti na technické špecifikácie, vrátane všetkých nákladov a výdavkov, ktoré sa vyžadujú a môžu súvisieť s úplnou realizáciou Diela, vrátane dočasných diel, materiálu, dodávky, montáže, všetkých skúšok, dočasných prác, zriadenia prístupu na stavenisko, poplatkov, všetkých rizík, záväzkov a povinností konkrétne uvedených alebo nepriamo vyplývajúcich z dokumentov a obhliadky staveniska, na ktorých je ponuka založená. Má sa za to, že v cene diela sú obsiahnuté aj náklady Zhotoviteľa na vybudovanie, prevádzku, údržbu a vypratanie staveniska, zisk a režijné náklady a podobné poplatky sú rozložené rovnomerne vo všetkých jednotkových sadzbách.
  4. Jednotlivé položky výkazu výmer, ktoré Zhotoviteľ neocenil, sú zahrnuté v iných ocenených položkách. Jednotkové ceny sú považované za konečné a platné počas celej doby realizácie Diela. Jednotkové ceny za výkony, práce a dodávky uvedené v rozpočte zaväzujú Zhotoviteľa a platia počas trvania Zmluvy.
  5. K zmene ceny môže dôjsť:
     1. pri zmene zákonnej sadzby DPH,
     2. pre zmene colných poplatkov a dovoznej prirážky, a to len u výrobkov a prác, ktoré nie sú dostupné na území SR, prípadne pri výhodnosti dovozu oproti domácej ponuke. Túto skutočnosť musí Zhotoviteľ preukázať.
     3. pri vzniku prípadných nepredvídateľných naviac prác, ktoré sa objavili po odkrytí stavebných konštrukcií počas realizácie Diela a ktoré nebolo možné predvídať ani projektantovi, ani zhotoviteľovi počas prípravy projektovej dokumentácie a cenovej ponuky. Takéto naviac práce budú predmetom vzájomného prejednania a odsúhlasenia projektantom, objednávateľom a zhotoviteľom, následne budú predmetom Dodatku k Zmluve, ktorý bude predložený na schválenie riadiacemu orgánu.

1. **Platobné podmienky**
   1. Objednávateľ bude uhrádzať cenu za Dielo nasledovne:
      1. čiastkovými faktúrami,
      2. konečnou faktúrou.
   2. Zhotoviteľ je povinný vypracovať jedenkrát štvrťročne, najneskôr do piateho dňa nasledujúceho kalendárneho mesiaca súpis vykonaných prác a dodávok a predložiť ho Objednávateľovi k odsúhlaseniu, a to v rozsahu, ako je špecifikovaná cena za Dielo. Súčasťou súpisu vykonaných prác a dodávok musí byť zisťovací protokol a fotodokumentácia zrealizovaných prác, a to obzvlášť detailne zachytených konštrukcií, ktoré sú ďalšími prácami zakryté, na CD/ DVD. Súpis prác bude vyhotovený v súlade s oceneným výkazom výmer, ktorý je prílohou tejto Zmluvy a bude obsahovať názvy objektov, položiek, jednotkové ceny, množstvá, rozmery, sumy zrealizovaných položiek. Stavebný dozor najneskôr do piatich pracovných dní od doručenia súpisu vykonaných prác a zisťovacieho protokolu predmetný súpis vykonaných prác a zisťovací protokol odsúhlasí alebo vráti Zhotoviteľovi na prepracovanie. V prípade vrátenia súpisu vykonaných prác a zisťovacieho protokolu stavebným dozorom Zhotoviteľovi na prepracovanie, prepracuje Zhotoviteľ predmetné podklady v zmysle pokynov stavebného dozoru a predloží ich znovu na odsúhlasenie stavebnému dozoru. Zhotoviteľ je tiež povinný priebežne odovzdávať Objednávateľovi dodacie listy a vážne lístky pri dovoze materiálu na stavenisko, resp. odvoze odpadu zo staveniska na skládku.
   3. Zhotoviteľ je oprávnený vystaviť čiastkovú faktúru na základe schválených súpisov vykonaných prác za príslušné mesiace, za ktoré je predmetná faktúra vystavená.
   4. Zhotoviteľ predloží Objednávateľovi príslušnú faktúru vrátane príloh (s výnimkou fotodokumentácie na CD/DVD) v štyroch vyhotoveniach v písomnej forme na adresu Objednávateľa uvedenú v záhlaví Zmluvy a tiež v elektronickej forme na e-mailovú adresu Objednávateľa, pričom za deň doručenia sa považuje neskorší z predmetných spôsobov doručenia faktúry.
   5. Faktúra vystavená Zhotoviteľom musí byť v súlade s príslušnými právnymi predpismi, najmä zákonom č. 222/2004 Z. z. o dani z pridanej hodnoty v platnom znení a zákonom č. 431/2002 Z. z. o účtovníctve v platnom znení. Faktúra musí obsahovať minimálne tieto údaje:

- označenie faktúra a jej číslo,

- označenie Objednávateľa a Zhotoviteľa (názov, právna forma, sídlo), IČO, DIČ, IČ DPH,

- označenie banky a čísla účtu, na ktorý sa má úhrada za faktúru poukázať a ktorý musí byť identický s číslom účtu uvedeným v článku 1. tejto zmluvy,

- miesto a názov Diela, názov Operačného programu „Kvalita životného prostredia“, kód projektu ..............,

- číslo Zmluvy, dátum jej uzatvorenia,

- označenie skupiny výdavkov fakturovaných stavebných prác a/alebo vybavenia v zmysle ekonomickej klasifikácie Metodického usmernenia Ministerstva financií Slovenskej republiky č. MF/010175/2004-42,

- zdaniteľné obdobie,

- deň vystavenia, deň splatnosti faktúry,

- účtovanú čiastku bez DPH, DPH a sumu spolu s DPH a celkovú fakturovanú sumu po objektoch – všetky sumy budú uvedené s presnosťou na dve desatinné miesta,

- pečiatku a podpis oprávneného zástupcu Zhotoviteľa.

* 1. K faktúre je Zhotoviteľ povinný doložiť nasledovné náležitosti:

- krycí list faktúry,

- zisťovací protokol,

- schválený súpis vykonaných prác,

- dodacie listy a certifikáty materiálov.

* 1. Konečná faktúra bude Zhotoviteľom vystavená najneskôr do 30 dní odo dňa podpísania protokolu o odovzdaní a prevzatí Diela a okrem náležitostí uvedených v bode 4.5 musí obsahovať:

- vyúčtovanie celého rozsahu prác tvoriacich predmet Zmluvy – na základe schválených súpisov prác,

- započítanie všetkých čiastkových faktúr a platieb Objednávateľa v priebehu výstavby,

- vyúčtovanie naviac prác schválených Objednávateľom,

- vyúčtovanie všetkých zmluvných pokút a oprávnených nárokov Objednávateľa na náhradu škody, na ktoré mu vznikol nárok do vyhotovenia konečnej faktúry, ako aj vyúčtovanie nárokov na náhradu zvýšených nákladov spôsobených Objednávateľovi činnosťou Zhotoviteľa,

- vyúčtovanie prípadných služieb a prác, ktoré Objednávateľ Zhotoviteľovi poskytol, resp. pre Zhotoviteľa vykonal počas realizácie Diela,

- vyúčtovanie nákladov spojených s použitím prípojok a úhrady za médiá prípojkami dodávanými alebo odoberanými, a to na základe faktúry vystavenej Objednávateľom.

* 1. Faktúra bude rozpísaná podľa klasifikácie produkcie za účelom zaradenia do HIM.
  2. V prípade, ak ktorákoľvek faktúra Zhotoviteľa nebude obsahovať náležitosti v zmysle bodov 4.5 až 4.6, resp. konečná faktúra aj podľa bodu 4.7 tohto článku, je Objednávateľ oprávnený vrátiť ju Zhotoviteľovi na prepracovanie s tým, že nová lehota splatnosti faktúry začína plynúť dňom doručenia opravenej faktúry.
  3. Lehota splatnosti faktúr je najneskôr do 60 dní odo dňa doručenia faktúry.

V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň.

* 1. Zhotoviteľ zložil pred podpisom tejto zmluvy na účet objednávateľa IBAN: SK72 5600 0000 000855532002, VS: ................ (IČO zhotoviteľa)

zábezpeku vo výške 5,00% z celkovej ceny diela s DPH, a to za účelom zabezpečenia záväzku zhotoviteľa na riadne a včasné vykonanie diela, v súlade s termínmi uvedenými v článku 5. tejto zmluvy a v časovom harmonograme prác predloženým zhotoviteľom v Prílohe č. 2 k tejto zmluve a v súlade s ustanoveniami tejto zmluvy. Túto zábezpeku je možné nahradiť bankovou zárukou.

* 1. Zmluvné strany sa dohodli, že objednávateľ je oprávnený zo zloženej zábezpeky, uvedenej v odseku 4.11 tohto článku, uspokojovať prednostne nároky na zmluvné pokuty uvedené v článku 10 tejto zmluvy, nároky na úroky z omeškania, nároky na náhradu škody, dodatočné náklady a straty objednávateľa, ako aj náklady vzniknuté objednávateľovi v dôsledku odstúpenia zhotoviteľa alebo odstúpenia objednávateľa, z dôvodu porušovania zmluvných povinností zhotoviteľom, od tejto zmluvy.
  2. Objednávateľ je oprávnený uspokojovať svoje nároky, uvedené v odseku 4.12 tohto článku, zo zloženej zábezpeky bezodkladne, a to v prípade, ak zhotoviteľ neuspokojí nároky uplatnené objednávateľom v lehote 7 (sedem) dní od doručenia uplatneného nároku na adresu sídla zhotoviteľa.
  3. V prípade, ak z dôvodu uspokojenia nárokov objednávateľa, uvedených v odseku 4.12 tohto článku, zo zloženej zábezpeky klesne jej výška pod 4,00% z celkovej ceny diela s DPH, je zhotoviteľ povinný po výzve objednávateľa bezodkladne, najneskôr však do 7 (sedem) dní od doručenia výzvy objednávateľa, doplniť výšku zábezpeky na sumu do výšky 5,00% z celkovej ceny diela s DPH, a to na účet objednávateľa, IBAN: SK72 5600 0000 000855532002, VS: ......................(IČO zhotoviteľa)
  4. V prípade porušenia povinnosti zhotoviteľa, uvedenej v odseku 4.14 tohto článku, je zhotoviteľ povinný bezodkladne, najneskôr však do 7 (sedem) dní od porušenia povinnosti uvedenej v odseku 4.14 tohto článku, zaplatiť objednávateľovi zmluvnú pokutu vo výške 1.000,- EUR za každý deň nesplnenie si tejto povinnosti. Zaplatením zmluvnej pokuty nie je dotknutý nárok objednávateľa na odstúpenie od tejto zmluvy.

Zmluvné strany sa dohodli, že po odovzdaní a prevzatí diela a vzájomnom vysporiadaní pohľadávok súvisiacich s realizáciou diela je objednávateľ povinný vrátiť časť zloženej zábezpeky po odpočítaní uspokojených nárokov objednávateľa na účet zhotoviteľa, IBAN: SK...................................................../doplní uchádzač/ v lehote najneskôr do 10 dní po doručení žiadosti zhotoviteľa o vrátenie zábezpeky na adresu objednávateľovi a to bez úrokov, nakoľko účet objednávateľa je neúročený.

1. **Čas plnenia**
   1. Zhotoviteľ sa zaväzuje vykonať Dielo v termínoch podľa záväzného časového harmonogramu realizácie prác, vypracovaného formou sieťového grafu alebo čiarového diagramu, podľa jednotlivých oddielov položkovitého rozpočtu predloženého uchádzačom v jeho ponuke, ako náležitosť ponuky určenú verejným obstarávateľom a ktorý tvorí Prílohu č. 3 tejto Zmluvy.
   2. Zhotoviteľ sa zaväzuje:

a) prevziať stavenisko na výzvu objednávateľa,

b) začať stavebné práce do 7 dní od prevzatia staveniska,

c) uvoľniť stavenisko do 7 dní po odovzdaní Diela Objednávateľovi, ak sa zmluvné strany nedohodnú inak.

* 1. V prípade porušenia povinností uvedených v bode 5.2 písm. a) až c) Zmluvy má Objednávateľ nárok na zaplatenie zmluvnej pokuty vo výške 50 € (slovom päťdesiat eur) za každý deň omeškania.

1. **Podmienky vykonania Diela**
   1. Zhotoviteľ poveruje riadením prác na stavbe zodpovednú osobu – stavbyvedúceho ...... ...................................................../doplní uchádzač/., ktorý je oprávnenou osobou v zmysle platnej legislatívy a ktorý bude prítomný na stavenisku počas celej doby realizácie Diela.
   2. Zhotoviteľ je povinný zabudovať materiál a výrobky I. triedy kvality s predpísanou dobou záruky, skúškami a atestmi. Prípadné zmeny musia byť vopred odsúhlasené Objednávateľom písomnou formou. Nie je prípustné používanie technológií, ktoré sú v rozpore s platnými technickými, bezpečnostnými alebo hygienickými predpismi a normami všeobecnými i rezortnými. Je zakázané používať drobnú i veľkú mechanizáciu pre montážne i stavebné práce, ktorá bola rôzne, prípadne neodborne upravovaná, nie sú pre ňu vypracované technické a technologické predpisy a jej prevádzkovaním by mohli byť porušené predpisy bezpečnostné, hygienické a o ochrane zdravia, resp. by mohlo dôjsť k zhoršeniu životného prostredia.
   3. Zhotoviteľ je povinný pred začatím realizácie Diela zabezpečiť pre svojich pracovníkov všetky potrebné školenia a testy na bezpečnosť a ochranu zdravia pri práci. Zhotoviteľ zodpovedá za bezpečnosť a ochranu zdravia svojich pracovníkov a dodržiavanie všetkých povinností pri realizácii Diela v súlade s vyhláškou č. 147/2013 Zb. o bezpečnosti práce a technických zariadení pri stavebných prácach, nariadením vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a ďalšími záväznými predpismi. Pri realizácii Diela je Zhotoviteľ povinný dodržiavať všetky záväzné predpisy o ochrane zdravia a bezpečnosti pri práci, o ochrane životného prostredia ako aj ďalšie všeobecne záväzné právne predpisy vzťahujúce sa na realizáciu Diela.
   4. Zhotoviteľ poveruje funkciou koordinátora bezpečnosti na stavbe ........................................................./doplní uchádzač/.., ktorý bude na stavbe zabezpečovať dodržiavanie podmienok BOZP zo strany pracovníkov zhotoviteľa i iných pracovníkov, ktorí sa budú zúčastňovať prác na stavenisku.
   5. Zhotoviteľ je povinný ku dňu podpísania Zmluvy odovzdať Objednávateľovi fotokópie dokladov o odbornej spôsobilosti svojich pracovníkov vrátane fotokópií osvedčení o živnostenskom oprávnení a iných osvedčení oprávňujúcich Zhotoviteľa k realizácii Diela.
   6. Zhotoviteľ je oprávnený použiť na zhotovenie Diela subdodávateľov. Zoznam známych subdodávateľov Zhotoviteľa tvorí Prílohu č. 4 tejto Zmluvy. V prípade zmeny subdodávateľa je Zhotoviteľ povinný túto skutočnosť bezodkladne písomne oznámiť Objednávateľovi. Objednávateľ je povinný do 5 pracovných dní písomne sa vyjadriť k oznámeniu o zmene subdodávateľa. Ak sa v uvedenej lehote nevyjadrí, má sa za to, že zmenu subdodávateľa schválil. V prípade, ak Objednávateľ s osobou subdodávateľa nesúhlasí a uvedie opodstatnené dôvody tohto nesúhlasu, Zhotoviteľ nie je oprávnený prostredníctvom neho vykonávať Dielo. V prípade, ak Zhotoviteľ realizuje Dielo prostredníctvom subdodávateľov, zodpovedá, ako by Dielo vykonával sám.

V súlade s § 41 ods.7 zákona o verejnom obstarávaní sa zmluvné strany dohodli, že v prípade, ak si zhotoviteľ nesplní svoje finančné povinnosti voči subdodávateľom, ktorých zhotoviteľ navrhol na plnenie Diela, t. j. nevykonáva úhrady jednotlivých faktúr za práce a dodávky, ktoré pre neho realizujú objednávateľovi známi subdodávatelia, a zároveň subdodávatelia požiadajú objednávateľa o priamu úhradu za práce a dodávky, objednávateľ poskytne zhotoviteľovi primeranú lehotu na vykonanie nápravy, v ktorej môže zhotoviteľ namietať, že voči subdodávateľovi nemá žiadne podlžnosti, čo musí zhotoviteľ vierohodne preukázať. Počas plynutia takto poskytnutej lehoty je objednávateľ oprávnený zadržať výplatu čiastkových faktúr (resp. konečnú faktúru), vystavených zhotoviteľom až do času, kedy nebudú záväzky zhotoviteľa voči subdodávateľom zaplatené. Počas doby zadržania podľa tohto bodu zmluvy nie je objednávateľ v omeškaní so zaplatením svojich peňažných záväzkov voči zhotoviteľovi a zhotoviteľovi nevznikne nárok na žiadne zákonné ani zmluvné sankcie. Pokiaľ nedôjde zo strany zhotoviteľa v lehote poskytnutej objednávateľom k uspokojeniu subdodávateľských nárokov voči zhotoviteľovi a toto uspokojenie nebude v tejto lehote objednávateľovi písomne preukázané alebo nebude objednávateľovi preukázané, že zhotoviteľ nemá voči subdodávateľovi žiadne záväzky, je objednávateľ oprávnený, ale nie povinný, uspokojiť nárok subdodávateľa voči zhotoviteľovi priamo, a tým sa zbaviť svojich záväzkov voči zhotoviteľovi z tejto zmluvy do výšky pohľadávky subdodávateľa, ktorú objednávateľ uspokojil, s čím zhotoviteľ vyslovuje súhlas. Skutočnosť, že objednávateľ vykoná platbu subdodávateľovi, oznámi objednávateľ zhotoviteľovi minimálne 5 dní pred tým, než objednávateľ faktúru vystavenú subdodávateľom uhradí. Nárok zhotoviteľa na úhradu ceny diela do výšky úhrady vykonanej objednávateľom priamo subdodávateľovi, zaniká dňom tejto úhrady objednávateľom subdodávateľovi zhotoviteľa. V prípade, ak zhotoviteľ už objednávateľovi príslušné práce fakturoval, je povinný bezodkladne vystaviť opravný daňový doklad bez položiek zodpovedajúcich prácam uhradeným subdodávateľovi objednávateľom, a prípadne už prijatú platbu zodpovedajúcu týmto prácam objednávateľovi vrátiť.

* 1. Zhotoviteľ vyhlasuje, že
     1. prečítal, preveril a pochopil všetky podmienky realizácie Diela a nemá k nim žiadne námietky,je podrobne oboznámený so stávajúcim zjavným stavom stavby, jej jednotlivých častí a je podrobne oboznámený s podmienkami staveniska stavby,
     2. je podrobne oboznámený s odovzdanou projektovou dokumentáciou pre zhotovenie Diela, všetky projektované práce a dodávky sú mu jasné a nemá k nim žiadne pripomienky a na základe toho nebude požadovať žiadne naviac práce (okrem nepredvídateľných),
     3. na základe svojich schopností, technického vybavenia a personálu je schopný realizovať Dielo bez vád, kompletne a funkčne podľa všetkých príslušných STN v stanovených termínoch a kvalite.
  2. Funkciu stavebného dozoru bude vykonávať odborne spôsobilá osoba, na základe poverenia objednávateľa, ktorú vyberie objednávateľ na základe verejnej súťaže a Zhotoviteľ poveruje funkciou vedúceho stavby...................................................../doplní uchádzač/
  3. Objednávateľ je povinný odovzdať Zhotoviteľovi stavenisko nezaťažené právami tretích osôb.
  4. Zhotoviteľ je povinný zabezpečiť vytýčenie inžinierskych sietí na vlastné náklady.
  5. Zhotoviteľ zodpovedá za primeraný poriadok a čistotu na stavenisku a je povinný odstraňovať na svoje náklady odpady a nečistoty vzniknuté jeho prácami v súlade s príslušnými právnymi predpismi. Zhotoviteľ je povinný zabezpečiť prevádzkové, sociálne a výrobné priestory na zariadenie staveniska na vlastné náklady. Zhotoviteľ uhrádza vodné a stočné, náklady na odber energií a ostatné náklady z prevádzkového a sociálneho zariadenia staveniska priamo dodávateľom týchto služieb.
  6. Zhotoviteľ je povinný stavenisko strážiť 24 hodín denne, a to na vlastné náklady, ak sa zmluvné strany nedohodnú inak.
  7. Všetky dočasné zariadenia, dodávka médií, stavebné mechanizmy a nástroje, dočasné stavebné materiály, palivá a všetko nevyhnutné na správne vykonanie prác bude dodané, nainštalované a správne a bezpečne prevádzkované Zhotoviteľom ako súčasť zhotovovania Diela podľa Zmluvy. Náklady sú súčasťou zmluvnej ceny.
  8. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy. Zhotoviteľ zodpovedá aj za všetky škody na stavbe, zariadeniach a pozemkoch, ako aj škody vzniknuté tretím osobám a na veciach pri realizácii prác. Zhotoviteľ sa zaväzuje, že akúkoľvek ním spôsobenú škodu alebo zapríčinenú škodu pri realizácii Diela odstráni tak, že uvedie poškodenú časť do pôvodného stavu alebo zaplatí náhradu škody v plnej výške.

Ak konanie zhotoviteľa v súvislosti a v čase plnenia Diela má za následok poškodenia zdravia ľudí a majetku tretích osôb a títo si uplatnia nároky voči objednávateľovi, zhotoviteľ odškodní objednávateľa za uspokojenie týchto nárokov v plnej výške.

* 1. Zhotoviteľ je povinný vypracovať kontrolný a skúšobný plán s cieľom preveriť a preukázať vhodnosť technických vlastností Diela podľa § 13 zákona č. 254/1998 Z. z. o verejných prácach. Objednávateľ požaduje vykonávať overovanie kvality stavebných prác a materiálov skúškami (preukaznými a kontrolnými) v rozsahu určenom Projektovou dokumentáciou a technologickými postupmi prác.
  2. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne 3 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác, je zhotoviteľ povinný toto odkrytie vykonať na náklady objednávateľa. Ak sa zistí pri dodatočnej kontrole, že práce neboli riadne vykonané, toto odkrytie bude vykonané na náklady zhotoviteľa.
  3. Zhotoviteľ je povinný na požiadanie stavebného dozoru predložiť mu všetky výkresy, vzorky materiálov a iné podklady súvisiace s vykonávaním Diela, vrátane výsledkov kontrol kvality – atesty.
  4. Zhotoviteľ nie je oprávnený vykonať akékoľvek zmeny prác bez príkazu alebo súhlasu stavebného dozoru.
  5. V prípade, ak Zhotoviteľ považuje pokyny stavebného dozoru za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí na opätovné požiadanie vykonať, pokiaľ nie sú v rozpore s príslušnými technologickými postupmi alebo neodporujú právnym predpisom alebo nariadeniam miestnej alebo štátnej správy.
  6. Objednávateľ bude organizovať kontrolné dni na stavbe minimálne jedenkrát mesačne za účasti zainteresovaných subjektov.
  7. Všetky materiály, stavebné diely a výrobky zabezpečované Zhotoviteľom musia byť dokladované certifikátmi zhody v zmysle zákona č. 133/2013 Z. z. o stavebných výrobkoch. Tie materiály, stavebné diely a výrobky, ktoré tieto doklady nebudú mať, resp. nebudú zodpovedať zmluvne požadovaným skúškam, musí Zhotoviteľ na vlastné náklady odstrániť a nahradiť bezvadnými.
  8. Zhotoviteľ je povinný bez meškania a písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu Diela.
  9. Skutočnosť, že Objednávateľ skontroloval výkresy, výpočty, dodávky, vzorky a vykonané práce nezbavuje Zhotoviteľa zodpovednosti za prípadné vady a nedorobky a vykonávanie potrebných kontrol tak, aby bolo zaručené riadne splnenie Zmluvy.
  10. Zhotoviteľ za zaväzuje plniť povinnosti stavebníka vo vzťahu k stavenisku podľa ust. § 43i stavebného zákona a súvisiacich právnych predpisov.

1. **Stavebný denník**
   1. Zhotoviteľ je povinný odo dňa prevzatia staveniska viesť stavebný denník v slovenskom jazyku, a to v origináli a dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu, ďalšiu kópiu stavebného denníka si odoberá stavebný dozor. Do denníka sa zapisujú všetky skutočnosti rozhodujúce pre plnenie Zmluvy, najmä údaje o časovom postupe prác a ich kvalite, zdôvodnenie odchýlok vykonávaných prác od Projektovej dokumentácie, údaje dôležité pre posúdenie hospodárnosti prác a údaje pre posúdenie prác orgánmi štátnej správy. Počas pracovnej doby musí byť denník na stavbe trvalo prístupný. Povinnosť viesť stavebný denník končí dňom odovzdania a prevzatia prác.
   2. Záznamy v stavebnom denníku je oprávnený robiť stavbyvedúci, prípadne jeho kvalifikovaný zástupca a ich nadriadení. Okrem nich sú oprávnení robiť záznam stavebný dozor Objednávateľa, jeho nadriadení, orgány štátneho stavebného dohľadu, prípadne iné príslušné orgány štátnej správy.
   3. Denné záznamy sa píšu do knihy s očíslovanými listami, jednak pevnými, jednak perforovanými pre dva oddeliteľné prepisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Medzi jednotlivými dennými záznamami, ako v rámci denných záznamov sa nesmú vynechať žiadne voľné miesta.
   4. Ak stavebný dozor do päť pracovných dní nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom.
2. **Odovzdanie a prevzatie Diela**
   1. Predmetom odovzdania a prevzatia bude celé Dielo naraz. Podmienkou odovzdania a prevzatia Diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie Diela.
   2. Záväzok Zhotoviteľa zhotoviť Dielo je splnený odovzdaním a prevzatím Diela Objednávateľom v súlade s týmto článkom Zmluvy.
   3. Prevzatím Diela Objednávateľom prechádza nebezpečenstvo škody na Diele na Objednávateľa.
   4. Zhotoviteľ je povinný minimálne 15 dní vopred písomne oznámiť Objednávateľovi, kedy bude Dielo pripravené na odovzdanie a prevzatie.
   5. Zhotoviteľ je povinný odovzdať Objednávateľovi v preberacom konaní:

a) 3 x projektovú dokumentáciu skutočného vyhotovenia,

b) zoznam odchýlok s ich stručným odôvodnením,

c) zápisnice a osvedčenia o vykonaných skúškach použitých materiálov,

d) zápisnice o preverení prác a konštrukcií v priebehu zakrývania prác,

e) zápisnice o vykonaní skúšky vodotesnosti potrubia,

f) vyhlásenia zhody a certifikáty zabudovaných materiálov,

g) stavebný denník,

h) doklad o naložení s odpadmi,

i) návody na použitie zabudovaných zariadení.

* 1. Neodovzdanie ktoréhokoľvek z dokladov uvedených v bode 8.5 je dôvodom na odmietnutie prevzatia Diela Objednávateľom.
  2. O odovzdaní a prevzatí Diela spíšu zmluvné strany preberací protokol. Preberací protokol bude obsahovať:

a) základné údaje o Diele,

b) zhodnotenie akosti zhotovovaného Diela,

c) súpis zistených vád a nedorobkov,

d) lehoty na odstránenie vád a nedorobkov,

e) zoznam odovzdaných dokladov,

f) prehlásenie o odovzdaní Diela Zhotoviteľom a jeho prevzatí Objednávateľom,

g) konštatovanie, že dňom odovzdania začína plynúť záručná doba a dĺžku jej trvania,

h) prípadný termín, do ktorého je Zhotoviteľ povinný vyprázdniť stavenisko,

i) dátum,

j) podpisy oprávnených osôb.

* 1. V prípade výskytu vád (s výnimkou drobných vád a nedorobkov, ktoré samy osebe ani v spojení s inými nebránia a nesťažujú užívanie Diela a neznižujú jeho hodnotu) nie je Objednávateľ povinný Dielo prevziať.
  2. Dielo má vady brániace riadnemu užívaniu, ak:

1. nie je dodané v požadovanej kvalite, alebo vykonanie diela nezodpovedá predmetu dohodnutému v tejto zmluve,
2. vykazuje nedorobky, t .j. nie je vykonané v celom požadovanom rozsahu,
3. neboli odovzdané doklady, ktoré bol zhotoviteľ podľa tejto zmluvy povinný odovzdať,
4. má právne vady v zmysle § 559 Obchodného zákonníka alebo je dielo alebo jeho časť zaťažené inými právami tretích osôb.
   1. Zmluvné strany sa dohodli, že Zhotoviteľ ku dňu odovzdania a prevzatia Diela zabezpečí, a pri podpise protokolu o odovzdaní a prevzatí diela po vyzvaní Objednávateľom odovzdá Objednávateľovi záručnú bankovú záruku zabezpečujúcu povinnosti Zhotoviteľa počas záručnej doby pre prípad, že Zhotoviteľ nebude plniť svoje povinnosti podľa tejto Zmluvy a Objednávateľovi voči nemu vznikne pohľadávka (ďalej len „záručná banková záruka“) v sume 3% z celkovej ceny Diela podľa bodu 3.1 tejto Zmluvy. Záručná banková záruka bude vystavená bankou podnikajúcou na území SR, bude obsahovať záväzok, že v lehote 7 dní po doručení písomnej žiadosti Objednávateľa na zaplatenie, zaplatí banka Objednávateľovi akúkoľvek sumu až do výšky 3 % z celkovej ceny Diela podľa bodu 3.1 tejto Zmluvy s tým, že obsahom žiadosti bude bližšie špecifikované porušenie povinností Zhotoviteľa podľa tejto Zmluvy, v období počas plynutia záručnej doby na Dielo.
   2. Objednávateľ je oprávnený použiť záručnú bankovú záruku alebo jej časť v prípade, ak Zhotoviteľ nepristúpi k sanácii vád Diela a vady Diela neodstráni v stanovenej lehote. V prípade využitia záručnej bankovej záruky alebo jej časti Objednávateľom, bude Zhotoviteľ bez zbytočného odkladu povinný doplniť záručnú bankovú záruku do plnej výšky, t .j. do 3 % z celkovej ceny Diela podľa bodu 3.1 tejto Zmluvy, a to najneskôr do 14 dní od doručenia písomnej výzvy Objednávateľa na jej doplnenie.
5. **Zodpovednosť za vady Diela a záručná doba**
   1. Zhotoviteľ zodpovedá za to, že Dielo má v čase jeho odovzdania Objednávateľovi dohodnuté vlastnosti, že spĺňa všetky technické a ekonomické parametre, že Dielo bolo vykonané podľa osvedčených technológií a podľa záväzných technických noriem, v súlade s hygienickými, ekologickými, protipožiarnymi, bezpečnostnými a stavebnými predpismi. Zhotoviteľ zodpovedá za to, že Dielo nemá žiadne vady.
   2. Záručná doba na Dielo je 60 mesiacov. Záručná doba začína plynúť dňom podpísania protokolu o odovzdaní a prevzatí Diela. Na zariadenia, technológie a dodávky, ktorým bol vydaný záručný list výrobcu, sa záruka riadi týmto záručným listom.
   3. Objednávateľ písomne listom zaslaným na adresu sídla zhotoviteľa oznámi Zhotoviteľovi bez zbytočného odkladu (najneskôr do 3 pracovných dní) vady Diela, ktoré sa objavili počas vykonávania Diela, pri odovzdaní a počas záručnej doby.
   4. Zhotoviteľ je povinný nastúpiť na odstránenie reklamovaných vád:

- do 24 hodín od ich oznámenia pri vadách brániacich užívaniu Diela alebo vadách, pri ktorých hrozí bezprostredné riziko nebezpečenstva škody na zdraví, na živote alebo na majetku,

- do 3 pracovných dní od ich oznámenia pri ostatných vadách.

* 1. Zhotoviteľ je povinný odstrániť reklamované vady v lehote 5 dní od nástupu na ich odstránenie, ak je to technologicky možné, ak sa zmluvné strany nedohodnú inak.
  2. Vady Diela reklamované u Zhotoviteľa v záručnej dobe je Zhotoviteľ povinný odstrániť bezodplatne, pokiaľ vznikli v dôsledku porušenia povinností Zhotoviteľa alebo v dôsledku iných okolností, za ktoré zodpovedá Zhotoviteľ. Ak vady vznikli z iného dôvodu, Zhotoviteľ ich odstráni za úhradu.
  3. V prípade, ak by odstránenie vady bolo spojené s neúmerne vysokými nákladmi a vada by nebránila užívaniu Diela, zmluvné strany sa môžu dohodnúť na primeranej zľave z ceny Diela bez odstránenia reklamovanej vady.
  4. Zhotoviteľ je povinný bez zbytočného odkladu odstrániť aj také vady, zodpovednosť za vznik ktorých popiera, ak ich odstránenie neznesie odklad.
  5. Stavebný materiál, resp. realizované časti Diela prechádzajú do vlastníctva Objednávateľa ich zabudovaním. Tým však Objednávateľ nepreberá na seba zodpovednosť za vady zabudovaného materiálu a stavebných prác.
  6. V prípade, ak Zhotoviteľ nezačne s odstraňovaním vady podľa bodu 9.4 alebo neodstráni vady riadne a včas podľa bodu 9.5, má Objednávateľ nárok na zaplatenie zmluvnej pokuty vo výške 10 € za každý začatý deň omeškania. Objednávateľ má zároveň nárok na náhradu škody prevyšujúcu zmluvnú pokutu.
  7. V prípade, ak Zhotoviteľ neodstraňuje oznámené vady riadne a včas, alebo ak ich Zhotoviteľ začne odstraňovať, ale neodstraňuje ich riadne, resp. Objednávateľ predpokladá, že vady nebudú odstránené riadne a včas, má Objednávateľ právo vady odstrániť sám alebo ich nechať odstrániť treťou osobou na náklady Zhotoviteľa. Na úhradu nákladov na odstránenie vád Objednávateľom, resp. treťou osobou je oprávnený Objednávateľ použiť záručnú bankovú záruku podľa bodu 8.10. tejto Zmluvy. V takomto prípade nie je Objednávateľ viazaný cenami uvedenými vo výkaze výmer.
  8. Uplatnením nárokov z vád Diela nie je dotknutý nárok Objednávateľa na náhradu škody.

1. **Zmluvné pokuty**
   1. V prípade nedodržania termínu zhotovenia Diela, má Objednávateľ nárok na zaplatenie zmluvnej pokuty vo výške 0,01 % z ceny Diela za každý deň omeškania.
   2. V prípade, ak Zhotoviteľ bez písomného súhlasu Objednávateľa nedodrží projekt, túto Zmluvu alebo akúkoľvek jej prílohu, použije iný stavebný materiál, iné stavebné postupy, má Objednávateľ nárok na zaplatenie zmluvnej pokuty vo výške 1.000 € za každé takéto porušenie Zmluvy.
   3. V prípade porušenia povinnosti Zhotoviteľa oznámiť Objednávateľovi zmenu subdodávateľa podľa čl. 6.6 Zmluvy má Objednávateľ nárok na zaplatenie 1.000 € za každé porušenie tejto povinnosti.
   4. Ak zhotoviteľ bude vykonávať dielo v rozpore s predloženým harmonogramom prác má objednávateľ právo na zaplatenie zmluvnej pokuty zhotoviteľom za každé meškanie jednotlivých etáp (oddielov položkovitého rozpočtu) časového harmonogramu, 50,- € za každý aj začatý deň omeškania s plnením etapy (oddielu).
   5. V prípade akéhokoľvek porušenia povinnosti Zhotoviteľa podľa tejto Zmluvy má Objednávateľ nárok na zaplatenie zmluvnej pokuty vo výške 30 €, a to i opakovane, ak nie je pre niektoré porušenia ustanovená osobitná výška pokuty.
   6. Zaplatením zmluvnej pokuty nie je dotknutý nárok Objednávateľa na náhradu škody. Objednávateľ má nárok na náhradu škody presahujúcu výšku zmluvnej pokuty.
   7. Zaplatením zmluvnej pokuty sa Zhotoviteľ nezbavuje svojej povinnosti riadne splniť svoj záväzok zo Zmluvy.
2. **Odstúpenie od zmluvy**
   1. Objednávateľ je, okrem dôvodov vyplývajúcich z platnej legislatívy, oprávnený od Zmluvy alebo jej časti odstúpiť aj v prípade, ak:
      1. Zhotoviteľ bez riadneho dôvodu odmietol prevziať stavenisko a nesplnil ani Objednávateľom stanovený náhradný termín a to 15 dní od vyzvania Objednávateľom,
      2. Zhotoviteľ je v omeškaní so zahájením stavebných prác podľa čl. 5 bod 5.2 b) a nesplnil ani náhradný termín 15 dní od uplynutia dohodnutého termínu zahájenia prác v zmysle Zmluvy,
      3. Zhotoviteľ ani v náhradnom termíne, určenom Objednávateľom, neuhradí faktúru niektorému z oznámených subdodávateľov,
      4. bol na majetok Zhotoviteľa podaný návrh na vyhlásenie konkurzu, alebo návrh na povolenie reštrukturalizácie, alebo sa Zhotoviteľ dostane do likvidácie,
      5. bol na majetok Zhotoviteľa vydaný príkaz na vykonanie exekúcie,
      6. Zhotoviteľ napriek upozorneniam zo strany Objednávateľa vykonáva práce na stavbe preukazne v nevyhovujúcej kvalite,
      7. Zhotoviteľ i napriek upozorneniam zo strany Objednávateľa neplní termíny prác podľa odsúhlaseného harmonogramu o viac ako 15 dní a nesplnil ani náhradné termíny, stanovené Objednávateľom,
      8. Zhotoviteľ, jeho pracovníci, alebo pracovníci subdodávateľov i napriek písomnému upozorneniu zo strany Objednávateľa závažne porušujú opatrenia zabezpečenia BOZP na stavenisku a hrozí riziko vzniku poškodenia zdravia, alebo majetku.
      9. Ďalšie možnosti odstúpenia od zmluvy ustanovuje § 19 zákona o verejnom obstarávaní.
   2. Zhotoviteľ môže od Zmluvy odstúpiť v prípade, ak - je Objednávateľ v omeškaní so zaplatením faktúry viac ako 75 dní po lehote splatnosti, - Objednávateľ neposkytuje Zhotoviteľovi požadovanú súčinnosť potrebnú na riadne a včasné vykonanie Diela ani do 30 dní po doručení písomného upozornenia Zhotoviteľa.
   3. Práce a dodávky vykonané ku dňu účinnosti odstúpenia od Zmluvy sa vyúčtujú v preukázateľnom rozsahu podľa cien stanovených v Zmluve a jej prílohách.
   4. Odstúpením od Zmluvy sa Zmluva zrušuje ku dňu doručenia odstúpenia od Zmluvy druhej Zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou tých, ktoré zodpovedajú čiastočnému plneniu, resp. hodnote čiastočného plnenia Zmluvných strán zrealizovaných v súlade s touto Zmluvou ku dňu doručenia odstúpenia od Zmluvy. Odstúpenie od Zmluvy sa ďalej nedotýka nároku na náhradu škody vzniknutej porušením povinnosti niektorou zo Zmluvných strán, ani zmluvných ustanovení týkajúcich sa voľby práva alebo voľby zákona podľa ustanovenia § 262 zákona č. 513/1991 Zb. Obchodný zákonník, riešenia sporov medzi Zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
   5. Akýkoľvek zánik Zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku Zmluvy.
3. **Poistenie a ochrana zdravia pri práci**
   1. Zhotoviteľ je povinný po podpise tejto Zmluvy do 5 dní uzavrieť a udržiavať v platnosti poistnú zmluvu na poistenie zodpovednosti za škodu spôsobenú na živote, zdraví a majetku Objednávateľa a tretích osôb, ktorá by mohla byť, resp. bude spôsobená prevádzkovou činnosťou Zhotoviteľa, minimálne vo výške Ceny za Dielo, s platnosťou počas celej doby trvania zmluvy. Poistná zmluva, resp. jej úradne overená fotokópia bude tvoriť neoddeliteľnú prílohu č. 5 tejto Zmluvy.
   2. Poistná zmluva podľa bodu 12.1 tohto článku Zmluvy musí kryť všetky škody alebo straty vzniknuté Objednávateľovi alebo tretím osobám odo dňa začatia prác na stavenisku až do ukončenia odovzdávacieho a preberacieho konania Diela, ako aj zodpovednosť Zhotoviteľa počas záručnej doby a za stratu alebo škodu spôsobenú Zhotoviteľom počas plnenia akýchkoľvek záväzkov podľa tejto Zmluvy vrátane odstraňovania vád, ktoré sa na Diele prejavia v záručnej dobe.
   3. Zhotoviteľ je povinný na vlastné náklady zabezpečiť Dielo proti krádeži a poškodeniu a poistiť ho proti vzniku škody v dobe plnenia zmluvy až do protokolárneho odovzdania diela a vydania právoplatného kolaudačného rozhodnutia.
   4. Ak nastane akákoľvek strata alebo poškodenie Diela, alebo akejkoľvek jeho časti, materiálov alebo zariadení počas obdobia, v ktorom je Zhotoviteľ povinný sa o ne starať, a to z akýchkoľvek dôvodov, je Zhotoviteľ povinný na vlastné náklady nahradiť takúto škodu tak, aby Dielo vyhovovalo v každom ohľade ustanoveniam tejto Zmluvy.
   5. Zhotoviteľ sa zaväzuje uzavrieť poistné zmluvy podľa tejto Zmluvy v takom znení, v zmysle ktorého budú všetky poistné plnenia, na ktoré môže v budúcnosti vzniknúť nárok, vyplatené poisťovňou v celom rozsahu priamo Objednávateľovi.
   6. Zhotoviteľ je povinný odškodniť Objednávateľa za všetky škody a nároky súvisiace so stratou alebo poškodením akéhokoľvek majetku /iného než Dielo/, súvisiace s úmrtím alebo zranením akejkoľvek osoby, ku ktorým došlo následkom výstavby a dokončenia Diela a odstraňovania vád Diela a voči všetkým nárokom na náhradu škody, súdnym konaniam, nákladom, poplatkom a výdavkom, ktoré v súvislosti s tým vzniknú.
   7. Uzatvorenie poistnej zmluvy v znení zohľadňujúcom ustanovenie bodu 12.5 nezbavuje Zhotoviteľa povinnosti nahradiť Objednávateľovi celkovú škodu spôsobenú poistnou udalosťou na Diele alebo iných veciach, ak príslušná poisťovňa poskytne poistné plnenie, ktoré nekryje spôsobenú škodu vo výške preukázateľne vynaložených nákladov na navrátenie do pôvodného stavu Diela alebo iných vecí alebo poistné plnenie neposkytne vôbec.
   8. Zhotoviteľ je povinný na požiadanie Objednávateľa predložiť Objednávateľovi platné poistné zmluvy podľa tejto Zmluvy a potvrdenky o platbách poistného. V prípade, ak Zhotoviteľ v stanovenom termíne poistné zmluvy nepredloží, Objednávateľ je oprávnený od Zmluvy odstúpiť
   9. Ak Zhotoviteľ poruší povinnosť dohodnúť a udržiavať v platnosti akékoľvek poistenie požadované touto Zmluvou alebo nepredloží Objednávateľovi doklad o poistení podľa tejto Zmluvy, Zhotoviteľ je povinný zaplatiť Objednávateľovi zmluvnú pokutu vo výške 1.000,- € za každé jednotlivé porušenie; nárok na náhradu škody Objednávateľa a právo odstúpiť od Zmluvy tým nie sú dotknuté.
   10. Ak Zhotoviteľ nedodrží podmienky stanovené poistnými zmluvami uzatvorenými v súlade s touto Zmluvou, musí odškodniť Objednávateľa za všetky škody a nároky, ktoré mu vzniknú následkom nedodržania týchto podmienok.
   11. Bezpečnosť a ochrana zdravia pri práci (ďalej aj „BOZP“):
       1. Zhotoviteľ sa zaväzuje: - dodržiavať bezpečnostné, hygienické, požiarne a ekologické predpisy na pracovisku, - vybaviť seba a svojich pracovníkov osobnými ochrannými prostriedkami podľa profesií, činností a rizík na pracovisku Objednávateľa, - minimalizovať negatívne vplyvy stavebnej činnosti na okolie stavby najmä hlučnosť, prašnosť, emisie a imisie exhalátov zo spaľovacích motorov.
       2. Zhotoviteľ je povinný upozorniť Objednávateľa na všetky okolnosti, ktoré by mohli viesť pri jeho činnosti na pracovisku k ohrozeniu života a zdravia pracovníkov Objednávateľa alebo ďalších osôb, a ktoré by pri jeho činnosti mohli viesť k ohrozeniu prevádzky alebo bezpečnostného stavu technických zariadení a objektov.
       3. Zhotoviteľ si je vedomý, že podľa ustanovenia § 421a Občianskeho zákonníka, zodpovedá aj za škodu spôsobenú okolnosťami, ktoré majú pôvod v povahe prístroja alebo inej veci, ktorá bola použitá pri plnení záväzku a tejto zodpovednosti sa nemôže zbaviť.
       4. Osoby vykonávajúce stavebný dozor sú povinné dozerať na dodržiavanie predpisov o bezpečnosti pri práci, o požiarnej ochrane, prepisov o ochrane životného prostredia a žiadať Zhotoviteľa o odstránenie zistených nedostatkov.
   12. Zhotoviteľ zodpovedá v plnom rozsahu za dodržovanie pracovnoprávnych predpisov a s nimi súvisiacich predpisov, najmä Zákonníka práce, zákona o zamestnanosti a právnych predpisov upravujúcich zamestnávanie cudzincov a osôb bez štátnej príslušnosti.
4. **Riešenie sporov**
   1. Spory zmluvných strán neoprávňujú Zhotoviteľa zastaviť práce.
   2. Pri rôznosti názorov na vlastnosti hmôt a stavebných dielcov, pre ktoré platia všeobecné záväzné skúšobné postupy a o prípustnosti a spoľahlivosti prístrojov, ktoré sa použili pri skúškach, prípadne metód, môže si každá strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša strana, ktorá spor prehrala.
   3. V prípade sporných vecí, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.
   4. Zmluvný vzťah sa bude riadiť právnym poriadkom platným na území SR. Spory bude rozhodovať príslušný súd SR a to v jazyku slovenskom. Záväzný je slovenský výklad dokumentov a zmluvy.
5. **Záverečné ustanovenia**
   1. Jednotlivé ustanovenia Zmluvy môžu byť menené, dopĺňané, resp. zrušené iba písomnou formou po dohode zmluvných strán v dodatku, ktorý bude tvoriť neoddeliteľnú súčasť zmluvy, pokiaľ nebudú v rozpore s § 18 ods. 2 zákona o verejnom obstarávaní.
   2. Zhotoviteľ nie je oprávnený bez predchádzajúceho písomného súhlasu Objednávateľa postúpiť tretej osobe akúkoľvek pohľadávku, ktorá mu na základe tejto Zmluvy vznikla, alebo v budúcnosti vznikne.
   3. Zhotoviteľ nie je oprávnený jednostranne započítať akúkoľvek svoju pohľadávku voči pohľadávke objednávateľa, pokiaľ sa zmluvné strany nedohodnú inak.
   4. Obidve zmluvné strany sa zaväzujú ohlásiť druhej strane všetky zmeny údajov dôležitých pre bezproblémové plnenie zmluvy.
   5. Zmluva nadobúda platnosť dňom jej podpísania obidvomi zmluvnými stranami. Zmluva nadobudne účinnosť najneskôr ku dňu nadobudnutia účinnosti Zmluvy o poskytnutí NFP, nie však skôr ako dňom nasledujúcim po dni jej zverejnenia podľa § 47a, ods. 1 Občianskeho zákonníka v nadväznosti na § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov. Objednávateľ bezodkladne upovedomí zhotoviteľa o tejto skutočnosti.
   6. Dielo je realizované v rámci Operačného programu Kvalita životného prostredia.
   7. Zhotoviteľ je povinný strpieť výkon kontroly/auditu/overovania súvisiaceho s dodaným službami kedykoľvek počas platnosti a účinnosti zmluvy o nenávratnom finančnom príspevku pre projekt a to oprávnenými osobami, ktorými sú najmä poskytovateľ nenávratného finančného príspevku a ním poverené osoby, Najvyšší kontrolný úrad SR, príslušná správa finančnej kontroly, Certifikačný orgán a ním poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a ES, a poskytnúť im všetku potrebnú súčinnosť.
   8. Ostatné právne vzťahy, výslovne Zmluvou neupravené, sa riadia ustanoveniami Obchodného zákonníka a všeobecne záväzných právnych predpisov SR.
   9. Táto zmluva je vyhotovená v štyroch rovnopisoch, z ktorých dva si ponecháva Objednávateľ a dva Zhotoviteľ.
   10. Neoddeliteľnou súčasťou tejto Zmluvy sú prílohy:

Príloha č. 1 – Projektová dokumentácia

Príloha č. 2 – Rozpočet – ocenený výkaz výmer /predloží uchádzač/

Príloha č. 3 – Harmonogram prác /predloží uchádzač/

Príloha č. 4 – Zoznam subdodávateľov /predloží uchádzač/

Príloha č. 5 – Poistná zmluva /predloží úspešný uchádzač/

* 1. Zmluvné strany vyhlasujú, že obsah Zmluvy im je známy, plne s ním súhlasia, a preto Zmluvu na znak bezvýhradného súhlasu s celým jej textom podpisujú.

Za Objednávateľa: Za Zhotoviteľa:

V ................ dňa..................... V .............................dňa...................

................................................. .........................................................